Ons leer nog nuwe beweging en die vloer word te klein vir al die bewegende, proberende lywe. Ons fokus net op onsself en is verbaas toe die groep in 'n sirkel gaan sit en vertel hoe hulle voel. Ek en die meisie met die pienk hare ervaar dieselfde frustrasie. Dis nie ons leiers se skuld, dis ons eie battle. Mense voel van balans af. My kreatiewe brein wil al die volgende bewegings uitwerk maar ek lei nie. Ai!!!!!
Na 'n lekker lang russie, kom oms almal agter dat ons nogals moeg is, maar ons hou aan en dans nog op ons eie 'n bietjie langer. Ons wil.
Vandag is ons laaste dag en dit was 'n wonderlike naweek. Kan nie wag om weer op die dansvloer te kom nie. Hierdie is net die begin om jouself en mense om jou beter te verstaan. Dis om die kleurwiel te leer maar ons moet nog oefen om die kleure te meng.
Wat 'n wonderlike manier om mense beter te leer ken. Ons sal dit van vandag af net stadiger vat, een treetjie op 'n slag, en oefen op die maat van musiek.
Ons laaste dans dag na maande se uitsien breek aan. Ek word vroeg wakker en gaan sit onder die akkerboom en word heeltemal rustig. Wat 'n voorreg om op 'n plaas te bly.